Tolong jelaskan mengenai Karier dari Dewi Persik dalam bahasa jawa

Dewi misuwur amarga tembang Bintang Pentas. Jeneng Persik iku diwénéhaké saka manajeré kang jenenge Pak Yogi. Tujuwané supaya kariré sangsaya apik lan bersinar kaya woh persik ing Cina. Saliyané iku woh persik uga dianggep woh kang nggawa rejeki lan kauntungan.Sinetron kang tau dibintangi Dewi Persik ya iku Mimpi Manis lan Legenda eps. Nyi Ronggeng. Nanging karir Dewi Persik ora mulus terus. Dewi Persik uga misuwur amarga goyang khasé ya iku kang diarani goyang gergaji. Nanging goyang iki wiwit éntuk kritikan kang élék lan rada porno nalika manggung. Saliyané iku, nalika manggung, dhèwèké kerep nganggo sandhangan kang minim lan ketat. Puncaké ya iku nalika Dewi Persik bubar ngisi salah sawijiné acara ulang taun TPI kang dianakaké ing Istora Senayan tanggal 23 Januari 2008. Dhadhane Dewi ujug-ujug digrayangi karo wong lanang. Nalika iki Dewi Persik nganggo tank top warna putih kanthi strip ireng. Sadurungé ndemék dhadhané Dewi Persik, wong lanang iki uga nyolong gambar payudarane Dewi Persik nganggo kamerahandphoné nalika pedangdut seksi iki lagi sibuk diwawancarai. Kadadéan iki ora kang sepisanan kalakon, nalika taun 2005, amarga goyang kang seksi ing salah sawijiné acara ing SCTV, payudarané Dewi Persik metu lan katon diingeti wong kang nonton. Kadadéan iku kalakon nganti pirang-pirang detik.

Taun 2008 uga dadi taun "pencekalan" tumrap Dewi. Pamarintah dhaéérah kang sepisanan ncekal Dewi Persik supaya ora tampil ing dhaérahé ya iku Pamarintah Kutha Tangerang. Pencekalan iki ancasé supaya ngindari kerawanan sosial lan kaitan karo Peraturan Daerah (Perda) No. 8 Taun 2005 ngenani pelarangan pelacuran ing tlatah iku. Sawisé Tangerang, Walikota Bandung uga nerangake yèn ncekal Dewi Persik lan uga artis-artis kang goyangane ngundang syahwat. Sawisé iku banjur pamaréntah tlatah-tlatah liyané kang ncekal Dewi Persik kaya ta Walikota Dhépok, Saliyané iku MUI Sumatera Selatan,Bupati Sukabumi, Bupati Probolinggo, Walikota Balikpapan uga ncekal Dewi Persik